**AIŠKINAMASIS RAŠTAS (N)**

**DĖL LEIDIMO PARDUOTI SAVIVALDYBĖS BŪSTUS IR PAGALBINIO ŪKIO PASKIRTIES PASTATĄ**

**1. Sprendimo projekto esmė tikslai ir uždaviniai.**

Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus ir ūkio paskirties pastatą, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracijai pateikti savivaldybės būstų nuomininkų V. D., A. N. (A. N.), V. B., L. T., V. A. prašymai leisti pirkti nuomojamus, savivaldybei nuosavybės teise priklausančius būstus ir pilietės V. P. prašymas, įsigyti pagalbinio ūkio paskirties pastatą.

Savivaldybės būsto nuomininkui V. D. teismo sprendimu pripažinta teisė lengvatinėmis sąlygomis pirkti (privatizuoti) Klaipėdos miesto savivaldybei nuosavybės teise priklausantį 89,18 kv. metro ploto būstą (*duomenys neskelbtini*), Klaipėdoje. Klaipėdos miesto savivaldybės tarybos 2011-03-17 sprendimu Nr. T2-75 V. D. šeima buvo perkelta iš avarinio pastato (*duomenys neskelbtini*), Klaipėdoje, į būstą (*duomenys neskelbtini*), Klaipėdoje. Dėl teisės pripažinimo pirkti (privatizuoti) nuomojamą būstą nuomininkas V. D. kreipėsi į teismą. (Klaipėdos miesto apylinkės teismo 2014-06-18 sprendimas civil. byla Nr. 2-272-613/2014). Būsto apskaičiuota kaina – 1004,46 Eur. Būstas parduodamas laikantis nuostatos, kad jo pardavimo kaina nebus didesnė negu kaina, kuri LR Butų privatizavimo įstatyme nustatyta tvarka galėjo būti apskaičiuota iki 1998 m. liepos 1 d. ir patikslinta atsižvelgiant į infliaciją.

Savivaldybės gyvenamųjų patalpų bendraturtis A. N., pateikė prašymą leisti pirkti rinkos verte Klaipėdos miesto savivaldybei nuosavybės teise priklausantį palaisvintą greta esantį būstą bendrabutyje, (*duomenys neskelbtini*), Klaipėdoje, (12,25 kv. m ploto kambarys su bendro naudojimo patalpomis). Klaipėdos miesto savivaldybės administracijos direktoriaus 2014 m. birželio 18 d. įsakymu Nr. AD1-1888 nurodytas būstas A. N. išnuomotos terminuotam laikotarpiui (privatizavimo procedūrų vykdymui). Turto vertintojai UAB „RESTO Group“, vadovaudamiesi Turto ir verslo vertinimo pagrindų įstatymu, nustatė būsto (*duomenys neskelbtini*), Klaipėdoje, vertę – 3842,96 Eur (iš jų 77,90 Eur už būsto vertės nustatymą).

Savivaldybės būsto bendraturtė V. B., pateikė prašymą leisti pirkti rinkos verte Klaipėdos miesto savivaldybei nuosavybės teise priklausančias 40/100 dalis savivaldybės būsto (*duomenys neskelbtini*), Klaipėdoje, (plotas – 26,35 kv. metro, bendras buto plotas – 65,87 kv. metro). Savivaldybei nuosavybės teise priklausančios 40//100 buto dalys yra iš dalies privatizuotame bute su bendra virtuve. 60/100 buto dalių nuosavybės teise priklauso V. B. Klaipėdos miesto savivaldybės administracijos direktoriaus 2014 m. rugpjūčio 14 d. įsakymu Nr. AD1-2453 40/100 buto dalių V. B. išnuomotos terminuotam laikotarpiui (privatizavimo procedūrų vykdymui). Turto vertintojai UAB „RESTO Group“, vadovaudamiesi LR Turto ir verslo vertinimo pagrindų įstatymu, nustatė išnuomotos buto dalies (*duomenys neskelbtini*), Klaipėdoje, (40/100 dalių) vertę – 11 952,32 Eur (iš jų 77,90 Eur už būsto vertės nustatymą).

Savivaldybės būsto nuomininkė L. T., pateikė prašymą leisti pirkti rinkos verte Klaipėdos miesto savivaldybei nuosavybės teise priklausantį savivaldybės būstą (*duomenys neskelbtini*), Klaipėdoje, (plotas – 27,70 kv. m su bendro naudojimo patalpomis). Gyvenamųjų patalpų nuomos sutartis Nr. 48-2001 sudaryta 2007 m. rugsėjo 7 d. neterminuotam laikotarpiui. Savivaldybės būstas nuomojamas ne socialinio būsto nuomos sąlygomis ir nuomininkas yra išgyvenęs ne mažiau kaip 5 metus. Turto vertintojai UAB „RESTO Group“, vadovaudamiesi LR Turto ir verslo vertinimo pagrindų įstatymu, nustatė būsto (*duomenys neskelbtini*), Klaipėdoje, vertę – 16 007,00 Eur (iš jų 77,90 Eur už būsto vertės nustatymą).

Savivaldybės būsto nuomininkė V. A., pateikė prašymą leisti pirkti rinkos verte Klaipėdos miesto savivaldybei nuosavybės teise priklausantį savivaldybės būstą (*duomenys neskelbtini*), Klaipėdoje, (plotas – 33,88 kv. m). Gyvenamųjų patalpų nuomos sutartis Nr. J3-80 sudaryta 2007 m. balandžio 16 d. neterminuotam laikotarpiui. Savivaldybės būstas nuomojamas ne socialinio būsto nuomos

2

sąlygomis ir nuomininkas yra išgyvenęs ne mažiau kaip 5 metus. Turto vertintojai UAB „RESTO Group“, vadovaudamiesi LR Turto ir verslo vertinimo pagrindų įstatymu, nustatė būsto Laukų g. 16-6, Klaipėdoje vertę – 12 453,66 Eur.

Pilietė V. P., gyv. (*duomenys neskelbtini*), Klaipėdoje pateikė prašymą leisti pirkti rinkos verte Klaipėdos miesto savivaldybei nuosavybės teise priklausančio pagalbinio ūkio paskirties pastatą, plane žymimą 6I1p (užstatytas plotas – 16,00 kv. metro). Ūkinis pastatas yra daugiabučio pastato (*duomenys neskelbtini*), Klaipėdoje kieme, avarinės būklės, sienos suskilinėjusios, kelia grėsmę aplinkiniams, stogas įlūžęs. Kiti bendrasavininkiai nurodyto pagalbinio ūkio paskirties pastatą įsigyti pageidavimo nepareiškė (namo savininkams buvo išsiųsti pasiūlymai). Turto vertintojai UAB UAB „RESTO Group“ vadovaudamiesi LR Turto ir verslo vertinimo pagrindų įstatymu, nustatė pagalbinio ūkio paskirties pastato (*duomenys neskelbtini*), Klaipėdoje vertę – 830,91 Eur. (iš jų 77,90 Eur už pastato vertės nustatymą).

Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 1 dalies 2, 3 punktais, 2 dalies 1, 3, 5 punktais ir 3 dalimi, Klaipėdos miesto savivaldybės administracijos direktoriaus 2015 m. kovo 5 d. įsakymu Nr. AD1-608 „Dėl parduodamų savivaldybės būstų ir pagalbinio ūkio paskirties pastato įkainojimo aktų patvirtinimo“, patvirtinti patalpų įkainojimo aktai ir parengtas šis sprendimo projektas.

**3. Kokių rezultatų laukiama.**

Savivaldybės nuomininkai įsigyja būstus ir ūkio paskirties pastatą asmeninės nuosavybės teise.

**4. Sprendimo projekto rengimo metu gauti specialistų vertinimai:**

Savivaldybės administracijos Teisės skyriaus vertinimas.

**5. Išlaidų sąmatos skaičiavimai, reikalingi pagrindimai ir paaiškinimai.**

Parengtas Klaipėdos miesto savivaldybės administracijos direktoriaus 2015 m. kovo 5 d. įsakymas Nr. AD1-608 „Dėl parduodamų savivaldybės būstų ir pagalbinio ūkio paskirties pastato įkainojimo aktų patvirtinimo“.

**6. Lėšų poreikis sprendimo įgyvendinimui.**

Sprendimo įgyvendinimui už patalpų vertinimą turto vertintojams UAB „RESTO Group“ apmokėta – 311,60 Lt.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą lėšos, gautos už parduodamus savivaldybės būstus ir ūkio paskirties pastatą – 46 091,31 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto ir pagalbinio ūkio paskirties pastato vertės nustatymu susijusias išlaidas – 311,60 Eur.

Neigiamų sprendimo priėmimo pasekmių nėra.

Turto skyriaus vedėja Genovaitė Paulikienė